**ОБЩИНСКА ИЗБИРАТЕЛНА КОМИСИЯ В ОБЩИНА ВЕЛИКО ТЪРНОВО, ОБЛАСТ ВЕЛИКО ТЪРНОВО, ЗА ИЗБОРИТЕ ЗА ОБЩИНСКИ СЪВЕТНИЦИ И ЗА КМЕТОВЕ И ЗА НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**П Р О Т О К О Л № 25**

 Днес, 02.10.2015г. – 17:00ч. Общинска избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.-председател: Ерджан Салиева Алкова

Секретар: Силвия Дечева Дечева

ЧЛЕНОВЕ:

1. Николина Красимирова Митева

2. Събин Иванов Събев

3. Ивета Стоянова Кабакчиева

4. Искра Кънчева Бояджиева

5. Йорданка Владимирова Христова

6. Доброслава Димитрова Керекова

7. Милен Христов Павлов

 Комисията изготви съвместен проект за вземане на решение относно: подадени документи за регистрация на Милен Петров Ангелов като независим кандидат за общински съветник в община Велико Търново.

Председателят на комисията предложи за гласуване следния проект на решение:

**„Р Е Ш Е Н И Е**

**№ 230**

**гр. Велико Търново, 02.10.2015г**

***относно: подадени документи за регистрация на Милен Петров Ангелов като независим кандидат за общински съветник в община Велико Търново***

 По силата на решение № 2444-МИ от 01.10.2015г. на ЦИК София на ОИК Велико Търново е указано „да приеме незабавно предложението на инициативния комитет за регистрация на независим кандидат за общински съветник, представляван от Полина Панчева Петрова”.

 На 02.10.2015г. в 11.10ч. в ОИК Велико Търново, Полина Панчева Петрова, подаде предложение, в качеството й на представляващ инициативния комитет за издигането на кандидатурата на Милен Петров Ангелов за общински съветник в община Велико Търново за регистрация на кандидата /Приложение 59/. Предложението е регистрирано с вх. № 234/02.10.2015. във входящия регистър на ОИК Велико Търново и под No:25 в Регистъра на кандидатите за участие в изборите за общински съветници на 25.10.2015г. /Приложение 67/.

 Към предложението са приложени: Заявление от Милен Петров Ангелов - Приложение 62 от изборните книжа, декларации от кандидата - Приложение 63 и 64 от изборните книжа и подписка от 34 листа, съдържаща 609 избиратели, подписка на магнитен носител.

ОИК Велико Търново извърши проверка на подписката чрез ТЗ ГРАО Велико Търново като се установиха 545 коректни записи. В протоколът от проверката е посочено, че некоректните записи касаят- некоректни ЕГН, избиратели без посочен постоянен и настоящ адрес на територията на общината, **както и 11 броя починали лица.**

За факта, че има подписи срещу починали лица, както и че член на инициативния комитет е удостоверил обстоятелството, че същите са се подписали пред него, ОИК ще сезира компетентните органи за извършване на проверка.

С оглед необходимостта ОИК Велико Търново служебно да събере информация за кандидата, относно неговите лични данни, постоянен и настоящ адрес с писмо наш изх. № 58/02.10.2015г. беше изискана информация от Общинска администрация Велико Търново. От предоставената справка, наш Вх. № 236/02.10.2015г. е видно, че лицето има постоянен адрес от 04.05.2006г. в xxxxxxxxxxxxxxxxxxxxxx и настоящ адрес от 04.12.1986г. в xxxxxxxxxxxxxxxxxx.

Отделно от горното, съгласно раздел IX, т.28 от решение № 1632-МИ от 31.08.2015г. на ЦИК София: ”Кандидатите за общински съветници и за кметове, предложени от партии, коалиции, местни коалиции и инициативни комитети, се регистрират от ОИК в срок до 22.09.2015 г. включително (не по-късно от 32 дни преди изборния ден). Общинските избирателни комисии приемат документи за регистрация всеки календарен ден, като определят начална и крайна дата и час. Общинските избирателни комисии обявяват на публично място и на интернет страниците си датата и часа за приемане на документите за регистрация.”.

 В изпълнение на горното ОИК Велико Търново е приела свое решение №72/14.09.2015г, което е публично обявено на таблото пред стая 309 в Общинска администрация Велико Търново, където се помещава ОИК, определено съгласно решение №1/07.09.2015г за място за обявяване решенията на комисията, както и на интернет страницата на ОИК Велико Търново. Решението е обявено на таблото 14.09.2015г.-12.35ч., свалено от същото на 18.09.2015г. – 18.40ч. Същото решение е обявено на интернет страницата на ОИК Велико Търново на 14.09.2015г. в 16.26ч. Решението не е обжалвано и е влязло в законна сила. В диспозитива на решение №72/14.09.2015г на ОИК Велико Търново, се сочи: ”**Приемането на документи за регистрация на кандидатите за общински съветници и кметове**, издигнати от ПП/КП/МК и ИК в Общите местни избори, насрочени на 25.10.2015г., ще се осъществява всеки календарен ден от 9.00ч. до 17.00 часа, като **крайният срок е 17.00ч. на 22.09.2015г.**”

В Методически указания на ЦИК, приети с Решение № 2206-МИ/НР от 15 септември 2015 г. на ЦИК в раздел ІV „Регистрация на кандидатите за общински съветници и за кмет на община в ОИК”, изрично се указва, че: „Общинската избирателна комисия организира дежурства на своите членове в рамките на работното време от 9 до 17 часа за приемане на предложенията и останалите документи необходими за регистрацията на кандидатите за общински съветници и за кмет на община/район/кметство всеки календарен ден.”

Милен Петров Ангелов сам лично заявява в жалбата си до ЦИК с вх. № МИ-22-156/25.09.2015 г, че: ”**На дата 22.09.2015г около 17:30** **се явих лично** в заседателната зала на ОИК Велико Търново....”. В жалбата си до ВАС срещу Решение № 2362-МИ/2015 на ЦИК, Милен Петров Ангелов прави искане: ”... ВАС да отмени Решение на ЦИК с номер 2262 от 26.09.2015г и да разпореди допускане на регистрацията ми като независим кандидат за общински съветник в Община В.Търново като своевременно **подадена в 17:45 на 22.09.2015г** и неправомерно отказана от ОИК В.Търново”.

С оглед установяване точният час, в който г-жа Полина Петрова или г-н Милен Ангелов са подали документите за регистрация на независим кандидат на 22.09.2015г., ОИК с писмо изх.№59/02.10.2015г. ОИК поиска съвместна проверка на видеозаписите на камерите, които се намират на централния вход на община Велико Търново за периода от 16.00ч. до 19.00ч. на 22.09.2015г. Видно от Протокол вх. № 239 /02.10.2015г. за проверка, лицето Милен Петров Ангелов за първи път влиза в сградата на община Велико Търново в 17.43ч., като носи документи, докато Полина Панчева Петрова за първи път влиза в сградата на община Велико Търново в 17.53 часа, като не носи никакви документи**.** Г-жа Полина Петрова напуска сградата в 18.40ч., а г-н Ангелов в 18.42ч.

Видно от горното, безспорно е установено, че в регламентираният преклузивен срок до 17:00ч на 22.09.2015г., представляващата инициативния комитет за избиране на независим кандидат за общински съветник Милен Петров Ангелов, г-жа Полина Панчева Петрова **не е** подала необходимите съгласно Изборните книжа документи за регистриране на кандидата и съответно **по представените на 02.10.2015г. документи, следва да бъде постановен отказ за регистрация.**

На основание чл. 87, ал. 1, т. 14, чл. 414, ал. 1 и чл. 417 ал.1 от Изборния кодекс Общинската избирателна комисия Велико Търново

**Р Е Ш И:**

 **ОТКАЗВА** **да регистрира Милен Петров Ангелов, с ЕГН xxxxxxxxxx, като независим кандидат за общински съветник в Община Велико Търново**.

 Копие от Решението да бъде изпратено по компетентност на ВТРП за извършване на проверка относно подадената в ОИК Велико Търново подписка.

Решението подлежи на обжалване пред ЦИК София, в тридневен срок, считано от обявяването му.“

Комисията гласува както следва:

Председател: Десислава Стефанова Йонкова -за

Зам.-председател: Ерджан Салиева Алкова -за

Секретар: Силвия Дечева Дечева-за

ЧЛЕНОВЕ:

1. Николина Красимирова Митева - за

2. Събин Иванов Събев - за

3. Ивета Стоянова Кабакчиева - за

4. Искра Кънчева Бояджиева - за

5. Йорданка Владимирова Христова - за

6. Доброслава Димитрова Керекова - за

7. Милен Христов Павлов - за

Решението беше взето в 17:10 ч.

Заседанието на комисията приключи на 02.10.2015г. в 17:14 часа.

 **ПРЕДСЕДАТЕЛ**:

 Десислава Йонкова

 **СЕКРЕТАР**:

 Силвия Дечева